Andris Dambis

Andris Dambis (dzimis ) ir latviešu autosportists, auto inženieris un uzņēmējs, OSC ražotnes direktors. Viņš četrreiz ir piedalījies Dakaras rallijā, no kurām trīs reizes kā braucējs (gan kā pilots, gan kā stūrmanis).

 Autosporta karjera 
Ar austosportu un sporta mašīnu konstruēšanu sācis nodarboties jau jaunības gados. 1996. gadā viņš kļuva par pirmo latviešu autosportistu, kurš ir izcīnījis kādu Eiropas godalgu, iegūstot bronzas medaļu Eiropas autokrosa čempionāta D-1 klasē. Divkārtējs Eiropas vicečempions autokrosā. Lielāko atzinību guvis, startējot bezceļu sacensībās, īpaši Dakaras rallijā.

2012. gada Dakaras rallijā Andris Dambis kopā ar Māri Saukānu piedalījās ar pasaulē pirmo elektriskās piedziņas bezceļu rallija automobili OSCar eO un sasniedza rallija finišu.

 Izglītība un darba gaitas 
Absolvējis Rīgas Tehniskās universitātes Mehānikas un mašīnbūvniecības fakultāti, iegūstot inženiera izglītību automobiļu un automobiļu saimniecības specialitātē. Profesionālo darbību sācis 1982. gadā kā tehniskais inspektors Latvijas PSR Valsts autoinspekcijas pārvaldē, vēlāk kļūstot par Ogres nodaļas priekšnieku.

1993. gadā dibinājis uzņēmumus SIA "Anda AD" un SIA "Ogres servisa centrs" (OSC), kas specializējas sporta automašīnu konstruēšanā un apkopē. A. Dambis ir OSCar sporta automobiļu konstruktors un galvenais inženieris, ar kuriem Dakaras rallijā brauca Riga RRT komandas pārstāvji.

A. Dambim pieder kapitāldaļas bezpilota lidaparātu izstrādes uzņēmumā Aerones.

2012. gadā A. Dambim piešķirts Ogres Goda pilsoņa nosaukums. 2013. gadā apbalvots ar IV šķiras Triju Zvaigžņu ordeni par nopelniem Latvijas valsts labā.

 Atsauces 

 Ārējās saites 
 Delfi.lv  — intervija ar Andri Dambi.

Kategorija:Dakaras rallija piloti
Kategorija:Dakaras rallija stūrmaņi
Kategorija:Latvijas autosportisti
Kategorija:Latvijas PSR VDK kartotēkā minētās personas
Kategorija:Latvijas uzņēmēji
Kategorija:Rīgas Tehniskās universitātes absolventi
Kategorija:Triju Zvaigžņu ordeņa virsnieki